Kirsti Hjort

Kirsti Hjort (Gräfin) von der Goltz (født 8. juni 1931, død 10. oktober 1990 i Würzburg) var en norsk pianist, professor i musikk og grevinne.

Hun studerte i hjembyen hos Erling Westher ved Musikkonservatoriet i Oslo (eksamen 1948) og 1951-52 hos Yves Nat i Paris. I hjemlandet debuterte Hjort på kort varsel i 1949 som solist med Brahms'
D-mollkonsert med Bergen Filharmoniske Orkester da den sveitsiske stjerne Edwin Fischer ikke kom. I 1952 spilte hun mye duett med Alf Andersen (1928-1962).

Hun giftet seg i 1953 med fiolinisten Conrad von der Goltz (født 1928), en tysk greve, og de bodde i Hamburg og Hannover en tid, og fremførte en rekke duetter. De tilbrakte 1957-58 i Oslo da ektemannen skulle få spille 1. fiolin i Filharmonien. Da jobben var  delt med Ernst Glaser flyttet de heller til Bremen i 1958, etter å ha opptrådt ved Wigmore Hall i juni.

De slo seg ned i Würzburg, der hun ble professor ved den lokale musikkhøyskolen.Amalie Christie, Kirsti Hjort von der Goltz, nekrolog i Aftenposten (26.10.1990)
En rekke plateutgivelser ble gjort, blant annet med Trio von der Goltz der Jan Polasek tilkom med cello (1966).

De fikk seks barn, deriblant Gottfried von der Goltz (1964) og Kristin (Gräfin) von der Goltz (1966), begge kjente musikere.Prof. Conrad von der Goltz Violine; Musikalische Frühförderung 

 Referanser 

Kategori:Norske klassiske pianister
Kategori:Norske musikkprofessorer
Kategori:Personer fra Oslo
Kategori:Fødsler i 1931
Kategori:Dødsfall i 1990